Каб збор сродкаў вёўся як мага хутчэй, Наташа пачала перадаваць у дабрачынныя латарэі свае лоты — новую касметыку. Пакупнікі набывалі лот за 2 рублі, а грошы, выручаныя за продаж, пераводзіліся на рахунак таго дзіцяці, якое мела патрэбу ў дапамозе. Дарэчы, на той момант Наташа ўжо вызначылася, каму з дзяцей хоча дапамагчы ў першую чаргу. Дзяўчынку, якой збіралі грошы на рэабілітацыю, завуць Інеса. Ёй 7 гадоў, і яна адна з двайнятак: Інеса і Ірма нарадзіліся ў Віцебску, іх маці на момант нараджэння дзетак было 48 гадоў. Ірма здаровая, а ў Інесы ДЦП…